**Oznámenie o začatí prípravných trhových konzultácií**

**podľa § 25 zákona č. 343/2015 Z. z o verejnom obstarávaní a o zmene a doplnení niektorých zákonov v znení neskorších predpisov (ďalej aj „ZVO“)**

**Predmet zákazky:**

Lesná cesta Šumiac – Kráľova hoľa, 3.etapa, stavebné úpravy –

budovanie cyklistickej infraštruktúry

(zákazka na uskutočnenie stavebných prác)

Banská Bystrica, august 2025

**1. Identifikácia verejného obstarávateľa**

Verejný obstarávateľ

Názov: Banskobystrický samosprávny kraj

Sídlo: Námestie SNP 23/23, 974 01 Banská Bystrica

Zastúpený: Mgr. Ondrej Lunter, predseda

IČO: 37828100

V prípade tohto verejného obstarávania poskytuje verejnému obstarávateľovi podporné činnosti vo verejnom obstarávaní spoločnosť:

Názov: Centrum zdieľaných služieb BBSK, s. r. o.

IČO: 56931654

Sídlo: Námestie SNP 23/23, 974 01 Banská Bystrica

Kontaktné osoby: Martin Daniš, martin.danis@zdielanesluzby.sk

Marta Juríčková, marta.jurickova@zdielanesluzby.sk

Komunikácia: <https://josephine.proebiz.com/sk/tender/69881/summary>

Adresa profilu: <https://www.uvo.gov.sk/vyhladavanie/vyhladavanie-profilov/detail/3406>

1. **Účel a cieľ prípravných trhových konzultácií**

Tieto prípravné trhové konzultácie (ďalej len „PTK“) sú vyhlasované pre neobmedzený počet hospodárskych subjektov, ktoré pôsobia na relevantnom stavebnom trhu.

Verejný obstarávateľ uvádza, že disponuje podrobným projektom stavebných úprav, ktorý zároveň prikladá k tomuto oznámeniu ako prílohu č. 1 a dáva ho tak k dispozícii na preštudovanie. Cieľom týchto PTK je overenie si navrhnutého technického riešenia realizácie v nasledovnom zmysle:

* či je navrhované technické riešenie pre predmetnú stavbu optimálne
* či existujú a sú v tomto prípade a pre túto stavbu vhodnejšie iné technické riešenia, a to najmä v zmysle skladby telesa cesty a zvolených technologických postupov (pozn. pri rešpektovaní navrhovaného smerového a výškového vedenia komunikácie)

PTK slúžia okrem vyššie uvedeného aj na oboznámenie účastníkov relevantného stavebného trhu o projekte na samotnom mieste stavby vo forme komentovanej obhliadky – dňa otvorených dverí. Podrobnosti k obhliadke sú uvedené v bode č. 4. tohto oznámenia.

Verejný obstarávateľ vyhodnotí PTK a informácie v nich získané zohľadní v samotnom verejnom obstarávaní.

Cieľom PTK je:

1. Optimálne nastavenie verejného obstarávania tak, aby verejný obstarávateľ dostal čo najvyššiu hodnotu za vynaložené peniaze.
2. Poskytnutie dostatočného objemu informácií účastníkom relevantného stavebného trhu, potrebných na prípravu kvalitnej cenovej ponuky.

Predmet zákazky a jeho úspešná realizácia je záverečnou fázou projektu rekonštrukcie prístupovej cesty vedúcej k vrcholu Kráľovej hole.

1. **Základný opis predmetu zákazky pripravovaného verejného obstarávania.**

**Miesto stavby:**  Šumiac – Kráľova hoľa

**Katastrálne územie:** Šumiac, Telgárt

**Okres:** Brezno

**Objednávateľ:** Banskobystrický samosprávny kraj, Námestie SNP 23, 974 01 Banská Bystrica

**Projektant:** Vodales, s.r.o., Študentská 20, 960 01 Zvolen, IČO: 44 988 508

**Základné údaje charakterizujúce stavbu.**

Projekt stavebných úprav bol spracovaný z dôvodu potreby zabezpečiť starostlivosť o poškodenú prístupovú cestu s celoročným  využitím, zlepšenie podmienky ochrany  životného prostredia a rozvoj cykloturistiky. Súčasne komunikácia zabezpečuje prístup na strategický vysielač Kráľová hoľa. Na starej asfaltovej ceste  sú menej a viac poškodené úseky vozovky tečúcou vodou a úseky vozovky v havarijnom stave. Dôvodom poškodenia vozovky sú extrémne klimatické faktory ako je vysoký zrážkový úhrn, vymŕzanie , prívalové intenzívne búrky a vietor ako aj koniec životnosti ( 50+ rokov) použitých stavebných materiálov.

Hlavným objektom predmetnej stavebnej úpravy je účelová komunikácia –prístupová komunikácia k vysielaču Towercom Kráľova hoľa dĺžky 5,35308 km. Etapa č.3 je pokračovaním stavebnej úpravy etapy č.2. lesnej odvoznej cesty 1L 4,0/30 v správe Lesov SR,š.p. OZ Horehronie a etapy č.1. vo vlastníctve urbáru a Obce Šumiac. Preto aj staničenia smerového vedenia  a niveleta vozovky sú pokračovaním  akcie Lesná cesta Šumiac – Kráľova hoľa, 1. Etapa a 2. Etapa od obce Šumiac.

Pozdĺžny sklon navrhnutej cesty zodpovedá požiadavkám výškového vedenia trasy z hľadiska normy STN 73 6108. Vyrovnanie stúpa 6 - 10 % a v krátkych úsekoch s pozdĺžnym sklonom  10-11,9 % , čo vyhovuje pre kategóriu lesných ciest 2L 4,5/30.  Na začiatku a konci trasy sa cesta  výškovo plynulo pripojí na existujúci asfaltový povrch cesty. Vozovka bude celoplošne rekonštruovaná na polotuhú z krytu z asfaltového betónu.

Svojimi návrhovými prvkami zodpovedá komunikácia triede a kategórii lesnej cesty 2L 4,5/30 s voľnou šírkou koruny cesty 4,5 m na priamom úseku a s rozšírením v smerových oblúkoch pre rázvor náprav 9 m. Šírka jazdného pruhu je 3,0 m a  asfaltová krajnica š=0,5 m, hr=100 mm  m na strane násypového svahu a asfaltobetónová AC16, š = 1 m, hr = 60-100 mm na stane rigolu.

Vzhľadom k využívaniu prístupovej komunikácie cyklistami a vzhľadom k dlhodobému zámeru BBSK vybudovať cyklistickú infraštruktúru vedúcu na vrchol Kráľovej hole využijúc existujúci účelovú komunikáciu, bola stavebná úprava navrhnutá ako projekt pre budovanie cyklistickej infraštruktúry, čomu zodpovedajú navrhované parametre komunikácie ako aj príslušné dopravné značenie. Výstavbou cesty sa zvýši bezpečnosť, rozvoj cykloturistiky a cestovného ruchu, efektívnosť prác lesoochrannej služby, komunikácia bude slúžiť taktiež pre potreby HZS a správy NAPANT.

Stavebná úprava pozostáva z dvoch stavebných objektov komunikácie z dôvodu  majetkovoprávnych vzťahov v čase spracovania projektovej dokumentácie, z objektu cestných rámových priepustov a objektu dreveného mobiliáru:

* **SO 01 Prístupová cesta**
* **SO 02 Obvodová komunikácia vysielača**

Strechovitý  priečny sklon koruny cesty a zemnej pláne  je v  sklone 4 % na priamych úsekoch. Na smerových oblúkoch sa navrhuje jednostranný dostredný priečny sklon v rozmedzí 3-6%. Na miestach cestných rúrových priepustov sa  rozšíri  krajnica na oboch stranách o 400 mm pre  osadenie dvoch smerových kolov výšky 1100 mm na obidvoch stranách cesty. Na mieste starého oceľového zábradlia budú nové oceľové pozinkované zvodidlá s dreveným horizontálnym guliačom a výstužou oc. profilu č. 100.  Na starej asfaltovej ceste boli tri  konštrukčné  vrstvy KDH fr. 63-125 hr. 250 mm, SD hr=200 mm a preliatie asfaltom 2,5 kg/m2 s posypovým kamenivom 4kg/ m2 . Vybudovanie dvoch konštrukcii vozovky sa navrhuje podľa druhu poškodenia podkladu a vozovky v zmysle projektovej dokumentácie -  v úseku A ide o mozaikové a výtlkové poškodenie asfaltového povrchu a v úseku B o havarijné  poškodenie asfaltového povrchu.

Okraj asfaltobetónovej vozovky tvorí asfaltová  AC 16 krajnica šírky 0,5 m hrúbky 20-120 mm na strane násypu v sklone 1:8 a na opačnej strane krajnica šírky 1000 mm z AC 16 pripojená plynule ku okraju  existujúceho  rigola dĺžky 4686,85m šírky 1100 mm  z  kamennej dlažby v podkladovom betóne, aby voda z cesty vtekala do rigolu. Dláždená priekopa má celkovú dĺžku 662 m. Priečne odvodnenie zabezpečuje obojstranný strechovitý  priečny sklon 4 % na priamych úsekoch a jednostranný dostredný sklon 3-6% v smerovom oblúku.

Pozdĺžne odvodnenie vo výkope zemného telesa sa navrhuje len očistiť so zvýšenou starostlivosťou existujúci rigol alebo existujúcu  priekopu z lom. kameňa do betónového lôžka a škárovať praskliny a medzery medzi lomovým kameňom po uvoľnení koreňov vŕb a kosodreviny. Existujúce cestné rúrové priepusty je potrebné vyčistiť, odstrániť naplaveniny.

 Existujúce DN 160 na ľavej strane sú zanesené po vtok do kontrolnej šachty a preto je potrebné ich vyčistiť a prepláchnuť. Kontrolné šachty budú mať nový ŽB prstenec pre prispôsobenie sa nivelety asfaltovej krajnice.

* **SO 03 Cestné rámové priepusty**

Pri šikmom križovaní potoku s prístupovou cestou boli navrhnuté 2 ks prefabrikované priepusty obdĺžnikového tvaru rámu s rozmermi 1000x1800 s dĺžkou  18 m v km 1,642    a dĺžky 16 m v km 2,205 . ŽB Rámy boli uložené na podkladový betón hrúbky 300 mm stupňovito s výškou stupňa 200 mm. Dno a omočený obvod tvorí kamenná dlažba hr. 200 mm do  betónu. V km   10352,1 je obdĺžnikový doskový priepust z kamenného muriva a ŽB stropnou doskou.

Všetky cestné priepusty sa vyčistia, odstránia sedimenty a betónové čelá sa očistia vysokotlakým prúdom vody, aby odpadli zvetraliny. Na vybraných starých cestných priepustoch DN 800-1200 mm z TZB sú poškodené  kalové jamy a výtokové  čelá. Oceľové zábradlia kalových jám sú  deformované a preto budú odstránené a kovové rúrky umiestnené do zberného dvora. Steny kalovej jamy  a rímsy vtokového a výtokového čela ako aj steny budú domurované a vyškárované a opravené betónové povrchy sanačnou omietkou s plastifikátormi.  8 ks hlbokých kalových jám rozmerov 1,1x1,9 m s hĺbkou 1,6-2,0 m majú poškodené až zbortené bet. steny. Preto budú zvnútra steny dobetónované (C20/25) hrúbky 200 mm s oceľovou výstužou KARY siete DN 10 s okom 50x50 s krytím 50 mm a chrbát omurovania tvorí stará stena. Drenážne otvory v stene budú predlžené po vyčistení . Z dna sa odstránia sedimenty a na dno sa uloží dlažba s andezitu hr=100 mm do podkladového betónu hr=100 , aby nátok do priepustu bol na úrovni dna. Všetky kalové jamy budú prekryté vodorovne uloženým novým pozinkovaným roštom  rozmerov 1100x1800x50 mm  a ukotvené pásovou oceľou do kalovej jamy chem. kotvami s šroubami , aby ich bolo možné otvoriť a čistiť.  Každé oceľové rúrkové zábradlie bude odstránené.

* **SO 04 Drevený imobiliár**

- 1ks drevený prístrešok rozmerov 8x4 m z agátového dreva staveného reziva

- 4 ks drevené agátové lavičky

Drevené odpočívadlo bude vybudované z agátového reziva a plochy so spevneným drveným kamenivom fr. 0-32 mm hrúbky 200 mm a klátikovou agátovou podlahou hrúbky 100mm. Bočné steny sú vyplnené, aby nefúkalo do vnútra. Agátový altánok má  rozmery  plochy 4,20x8,1 m výšky 3,8m a bude umiestnený vpravo  v km: 8,335 (viď. Príloha č. 11.). Vybavenie odpočívadla tvoria: jeden drevený vyrezávaný prístrešok s hromozvodom,  dva drevené cyklistické stojany dĺžky 5m,  štyri drevené lavičky dĺžky 3m a 1,9 m, jeden drevený stôl dĺžky 3 m a 1x informačná tabuľa 2x1m, fotovoltaický panel na južnej sedlovej streche s ostrovným systémom  80 Wp/ V na výrobu el. energie a príslušenstvom , ktorý pozostáva zo solárneho panela 80 Wp/12 V, solárneho regulátora 10 A, akumulátora  80 Ah, poistného odpojovacieho akumulátora 16A a dvoch zásuviek na nabíjanie mobilných telefónov.  Odpadkové koše nie sú navrhnuté z dôvodu prijatia zásady a informovania návštevníkov o vlastnom odvoze odpadkov najmä z občerstvenia.

Verejný obstarávateľ v rámci týchto PTK zverejňuje kompletný projekt stavebných úprav, vrátane výkazu výmer, a to na adrese:

<https://josephine.proebiz.com/sk/tender/69881/summary>

Na uvedenej adrese je zároveň k dispozícii videozáznam, ktorý zobrazuje aktuálny stav riešeného územia.

Súčasný skutkový stav si je možné prezrieť okrem videozáznamu aj na dni otvorených dverí (odporúča sa).

Predpokladanú hodnotu zákazky verejný obstarávateľ určil, avšak nezverejňuje a zároveň tieto PTK neslúžia na účely stanovenia predpokladanej hodnoty zákazky.

Realizácia sa predpokladá vzhľadom na klimatické obmedzenia a obmedzenia vyplývajúce z ochrany prírody na obdobie od 01.07.2026 do 31.09.2026.

Na financovanie predmetu zákazky budú použité aj zdroje z eurofondov.

1. **Priebeh PTK.**
2. Obhliadka miesta realizácie predmetu zákazky – deň otvorených dverí.

**Upozornenie.**

**Verejný obstarávateľ dôrazne odporúča všetkým hospodárskym subjektom, ktoré majú o realizáciu predmetu zákazky záujem, aby sa dňa otvorených dverí zúčastnili. V samotnom verejnom obstarávaní totiž obhliadky organizovať neplánuje.**

Dňa otvorených dverí sa môže zúčastniť každý hospodársky subjekt, ktorý:

* je oprávnený uskutočňovať stavebné práce, ktoré budú predmetom verejného obstarávania v súlade s ustanovením § 32 ods. 1 písm. e) ZVO (overí verejný obstarávateľ z dostupných registrov)
* vyplní a doručí prihlášku podľa vzoru, ktorý je prílohou č. 1. tohto oznámenia, elektronicky prostredníctvom systému JOSEPHINE, **a to v lehote do 29.08.2025 do 18:00 hod.**

Deň otvorených dverí sa uskutoční **dňa 03.09.2025 so začiatkom o 10:00 hod.** priamo na mieste realizácie predmetu zákazky, a to za účasti zástupcov verejného obstarávateľa, Banskobystrického samosprávneho kraja a projektanta. Predpokladaný čas ukončenia obhliadky je 14:00 hod.

Súčasťou dňa otvorených dverí bude prehliadka úseku počínajúc Predným sedlom a končiac vrcholom Kráľovej hole, a to formou pešieho výstupu. Počas prehliadky budú účastníci podrobne oboznámení s projektom.

1. Zber a vyhodnotenie elektronických dotazníkov.

Po uskutočnení obhliadky budú odoslané hospodárskym subjektom dotazníky obsahujúce otázky týkajúce sa:

* dostatočnosti špecifikácie predmetu zákazky
* vhodnosti navrhnutých technológií
* možnosti navrhnúť alternatívne technické riešenie resp. riešenia
* reálnosti realizácie predmetu zákazky v predmetnom časovom „okne“
* a podobne..

Predpokladaný termín odosielania elektronických dotazníkov je **08.09.2025,** predpokladaná lehota na ich doručenie je **19.09.2025.**

S cieľom zaistiť primerané opatrenia, aby sa účasťou hospodárskeho subjektu nenarušila hospodárska súťaž, bude priebeh prípravných trhových konzultácií zaznamenávaný formou písomného zápisu. Po ukončení PTK verejný obstarávateľ vypracuje zápis z PTK, ktorý bude zverejnený v profile verejného obstarávateľa. Prostredníctvom tohto zápisu budú oznámené najmä informácie získané od účastníkov PTK.

Verejný obstarávateľ si vyhradzuje právo upravovať informácie týkajúce sa priebehu a obsahu PTK kedykoľvek počas ich trvania. O prípadných zmenách bude verejný obstarávateľ informovať dostatočne vopred.

Komunikačným jazykom v priebehu konzultácií bude slovenský alebo český jazyk.

1. **Náklady spojené s trhovými konzultáciami**

Všetky náklady a výdavky spojené s účasťou na prípravných trhových konzultáciách znáša hospodársky subjekt bez akéhokoľvek finančného nároku na verejného obstarávateľa.

1. **Komunikácia**

S ohľadom na § 20 zákona o verejnom obstarávaní bude celá komunikácia v priebehu konzultácií prebiehať výhradne elektronicky, prostredníctvom systému Josephine. Verejný obstarávateľ v bode 1.1 tohto oznámenia uvádza priamy link na stránku prostredníctvom ktorej relevantný subjekt potvrdí svoju účasť na konzultáciách. Na uvedenom linku sa nachádzajú a budú nachádzať aj všetky potrebné informácie a dokumenty.

**Pravidlá pre doručovanie** – zásielka sa považuje za doručenú, ak jej adresát bude mať objektívnu možnosť oboznámiť sa s jej obsahom, t.j. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.

Dokumenty zasielané prostredníctvom systému JOSEPHINE musia byť k zasielanej správe priložené vo formáte „.pdf“.

Požiadavky systému Josephine:

JOSEPHINE je na účely tohto verejného obstarávania softvér pre elektronizáciu zadávania verejných zákaziek. JOSEPHINE je webová aplikácia na doméne https://josephine.proebiz.com.

Na bezproblémové používanie systému JOSEPHINE je nutné používať jeden z podporovaných internetových prehliadačov:

- Microsoft Edge,

- Mozilla Firefox verzia 13.0 a vyššia alebo

- Google Chrome.

Uchádzač má možnosť registrovať sa do systému JOSEPHINE pomocou hesla aj pomocou občianskeho preukazu s elektronickým čipom a bezpečnostným osobnostným kódom (eID).

Verejný obstarávateľ odporúča relevantným subjektom prečítať si Manuál práce so systémom Josephine, ktorý je dostupný v pravom kontextovom menu na úvodnej stránke systému www.josephine.proebiz.com.

1. **Doplňujúce informácie**
	1. Účasťou na prípravných trhových konzultáciách hospodárske subjekty získavajú možnosť prezentovať svoje portfóliá.
	2. Verejný obstarávateľ vyhodnotí získané informácie a poznatky z prípravných trhových konzultácií a následne ich zohľadní pri príprave verejného obstarávania. Hospodárske subjekty sa následne môžu zúčastniť pripravovaného verejného obstarávania a predložiť ponuku.
2. **Prílohy**

Príloha č. 1 – Vzor prihlášky k účasti na dni otvorených dverí – obhliadke v rámci PTK

Príloha č. 2 – Projekt stavebných úprav vrátane výkazu výmer

Príloha č. 3 – Videozáznam z miesta budúcej realizácie predmetu zákazky